ອັງກິດ​ຈັບຊາຍສະກັນ​ 12 ຄົນ ໃນການປະຕິບັດ​ງານ ​ຕໍ່ຕ້ານ​ການ​ກໍ່​ການ​ຮ້າຍ​
ການ​ຈັບ​ກຸມ​ຄັ້ງ​ນີ້​ແມ່ນ​ພາກ​ສ່ວນນຶ່ງ ຂອງ​​ການ​ປະຕິບັດງານຂະໜາດ​ໃຫຍ່ ທີ່​ມີການວາງ​ແຜນໄວ້ລ່ວງ​ໜ້າ ​ແລະ​ອິງ​ໃສ່​ຂ່າວ​ລັບ​ທີ່​ໄດ້​ມາ​.
ຕໍາຫລວດອັງກິດກ່າວວ່າ ພວກເຂົາເຈົ້າໄດ້ຈັບກຸມຊາຍສະກັນ 12 ຄົນ ໃນການປະຕິບັດ ງານຕໍ່ຕ້ານການກໍ່ການຮ້າຍ ຂັ້ນໃຫ່ຽບັ້ນນຶ່ງ ອະທິບໍດີຊ່ວຍຂອງກົມຕໍາຫລວດອັງກິດ ທ່ານ John Yates ຊຶ່ງຫົວໜ້າຝ່າຍຕໍ່ຕ້ານ ການກໍ່ການຮ້າຍກ່າວວ່າ ພວກຕ້ອງສົງໄສ ອາຍຸໃນລະຫວ່າງ 17-28 ປີ ໄດ້ຖືກຈັບກຸມ ໃນເຊົ້າວັນຈັນມື້ນີ້ ທີ່ນະຄອນຫລວງ London, ເມືອງ Stoke, ແລະທີ່ເມືອງ Cardiff ໃນແຄວ້ນ Wales ທ່ານ Yates ກ່າວວ່າ ການຈັບກຸມຄັ້ງນີ້ແມ່ນພາກສ່ວນນຶ່ງຂອງການປະຕິບັດງານ ຂະໜາດໃຫຍ່ ທີ່ມີການວາງແຜນລ່ວງໜ້າ ແລະອິງໃສ່ຂ່າວລັບທີ່ໄດ້ມາ ທ່ານກ່າວ ອີກວ່າ ພວກຕ້ອງສົງໄສນັ້ນຈະຖືກສອບສວນຢ່າງໜັກ ຍ້ອນສົງໃສວ່າພວກເຂົາເຈົ້າ ກໍາລັງວາງແຜນຈະທໍາການກໍ່ການຮ້າຍ ທ່ານ Yates ປະຕິເສດທີ່ຈະໃຫ້ລາຍລະອຽດເພີ່ມຕື່ມໆ ພຽງແຕ່ກ່າວວ່າ ການຈັບກຸມ ຄັ້ງນີ້ ແມ່ນມີຄວາມຈໍາເປັນເພື່ອຮັບປະກັນຄວາມປອດໄພຂອງປະຊາຊົນ